Αργυροπούλι Λάρισας

Το Αργυροπούλι (παλιότερες ονομασίες Ηλώνη και ΚαρατζόλιΑστέριος Ι. Κουκούδης, Μελέτες για τους Βλάχους, τόμος Β΄. Οι Μητροπόλεις και η Διασπορά των Βλάχων, εκδόσεις Ζήτρος, Θεσσαλονίκη 2000, σελ. 306.) είναι χωριό του Δήμου Τυρνάβου, χτισμένο σε υψόμετρο 130 μέτρωνΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 96.. Απέχει 13 χιλιόμετρα από τον Τύρναβο και 29 χιλιόμετρα από τη Λάρισα. Έχει πληθυσμό 1.670 άτομα (απογραφή 2011) και οι κύριες ασχολίες των κατοίκων είναι η γεωργία, η κτηνοτροφία και η ξυλεία. Στο Αργυροπούλι ανήκουν, επίσης, οι οικισμοί Άνω Αργυροπούλι και Βοτανοχώρι.

Γεωγραφία
Στα 2,5 χιλιόμετρα νοτιοδυτικά του χωριού, στους πρόποδες του Κάτω Ολύμπου βρίσκεται το ποτάμι Μάτι με τη λίμνη του, γνωστή ως Γυαλί Αργυροπουλίου. Μοναδική φυσική πηγή εναπομείνασα στη Θεσσαλία, με βάθος γύρω στα 6-10 μέτρων να αναβλύζει συνέχεια στον πυθμένα και με τον μύθο ότι μέσα υπάρχει ολόκληρη πόλη με το Ιερό του Πλούτωνα να το φυλάσσουν δράκοντες που σκάβουν και αναταράσσουν το νερό και επί δεκαετίες κυριαρχούσε ο φόβος στον καθένα που θα επιχειρούσε να κολυμπήσει σε αυτό.

Ιστορία
Η ομηρική πόλη Ηλώνη, που αναφέρεται για τη συμμετοχή της στον Τρωικό πόλεμο, πιθανότατα είναι η Λειμώνη των κλασικών χρόνων, πόλη με εύφορα λιβάδια, που ποτιζόταν από τα νερά της πηγής Μάτι. Τα ερείπια της αρχαίας ακρόπολης σώζονται στο ύψωμα Καστρί βόρεια του Αργυροπουλίου. Η τοπική παράδοση θέλει την προέλευση της τούρκικης ονομασίας «Καρατζόλι» (kara göl= μαύρη λίμνη)  να αναφέρεται στη δράση του Νικοτσάρα στην περιοχή. Η κοντινή λίμνη, φιλοξενούσε στο οικοσύστημά της την σπάνια στο είδος ασημένια πάπια, το αργυρό πουλί εκ της οποίας έλαβε το σύγχρονο όνομα το χωριό και η οποία αποτελεί το έμβλημα του χωριού.

Στα τέλη του 19ου αιώνα εγκαταστάθηκαν μόνιμα στον οικισμό αρκετές οικογένειες Αρβανιτόβλαχων. Το 1897, στη διάρκεια του ελληνοτουρκικού πολέμου, διεξήχθησαν στην περιοχή συγκρούσεις ανάμεσα στις αντιμαχόμενες πλευρές. Κατά την περίοδο της Κατοχής, εμφανίστηκε στο β΄ μισό του 1942 στην ευρύτερη περιοχή μεταξύ Αργυροπουλίου και Τυρνάβου μια από τις πρώτες αντάρτικες ομάδες του ΕΛΑΣ στη ΘεσσαλίαΓεώργιος Παπαδόπουλος, Η Αντίσταση στη Θεσσαλία, εκδόσεις Παπαζήση, Αθήνα 2015, σελ. 95..

Από το Αργυροπούλι κατάγεται ο δημοσιογράφος και παρουσιαστής Γιώργος Λιάγκας.

Αξιοθέατα
Η παλιά κοίτη του ποταμού, Μάτι, προσφέρεται για περιπάτους και ερασιτεχνικό ψάρεμα καραβίδας. Ενδιαφέρον παρουσιάζουν οι εκκλησίες της Ζωοδόχου Πηγής (πολιούχος) στην πλατεία του χωριού, χτισμένη το 1884, της Ανάληψης 2 χιλιόμετρα από το Αργυροπούλι στις όχθες του ποταμού, του Αγίου Δημητρίου στο Νεκροταφείο και της Αγίας Παρασκευής (19ος αιώνα, στον τύπο της βασιλικής) σε λόφο πάνω από τον οικισμό Μωραΐτη, πάνω από το χωριό στις Γελαδαρές δεσπόζει ο προφήτης Ηλίας. Το πέτρινο γεφυράκι Μωραΐτη κατασκευασμένο το 1908 συνδέει το χωριό με την ομώνυμη περιοχή. Κάτω από το γεφυράκι στην παλαιά εποχή όπου ο Καναράς είχε νερό, με τη διάνοιξη κατάλληλης στέρνας, σχημάτισαν υπό μορφή πισίνας, το πρώτο φυσικό κολυμβητήριο και μετά στη Δέση άλλο σημείο πιο πάνω στην περιοχή Κεραμίδα. Από την εποχή της Τουρκοκρατίας διατηρείται τζαμί στην περιοχή Γκουτσιασμέ με μιναρέ, όπου υπάρχει και πέτρινη βρύση.

Λαογραφία
Στο Αργυροπούλι διεξάγονται διάφορα τοπικά πανηγύρια όπως στις γιορτές της Ζωοδόχου Πηγής, της Ανάληψης του Σωτήρα, της Αγίας Παρασκευής και της Καθαράς Δευτέρας.

Πολιτιστικοί-αθλητικοί σύλλογοι
Στο χωριό εδρεύει ο Αθλητικός Σύλλογος «Δόξα Αργυροπουλίου» και ο «Πολιτιστικός Σύλλογος Αρβανιτοβλάχων Αργυροπουλίου»«ΕΚΛΟΓΕΣ ΣΤΟΝ ΠΟΛΙΤΙΣΤΙΚΟ ΣΥΛΛΟΓΟ ΑΡΒΑΝΤΟΒΛΑΧΩΝ ΑΡΓΥΡΟΠΟΥΛΙΟΥ» paidis.com με σύμβολο την ασημένια πάπια.

 Απογραφές πληθυσμού 
Απογραφή1928194019511961197119811991200120112021Πληθυσμός1.1781.4112.0572.1322.1091.9581.956;1.6701.302

 Παραπομπές 

Εξωτερικοί σύνδεσμοι
Δήμος Τυρνάβου
Παναγιώτα Λίτσα με υλικό του Κωνσταντίνου Ρεβήσιου «Το Αργυροπούλι Λάρισας: Η ιστορία του μέχρι σήμερα» psilopoulos.mysch.gr 
Η αρχική έκδοση του άρθρου χρησιμοποιεί υλικό από την ιστοσελίδα http://www.tirnavos.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου